Turvapaikanhakijoiden määrä kymmenkertaistui viime vuonna – verkkouutiset.fi
Turvapaikanhakijoiden määrä kymmenkertaistui viime vuonna
Suvi Hautanen | 15.04.2016 | 06:36
Suomeen saapuneiden turvapaikanhakijoiden määrä lähes kymmenkertaistui vuosi 2015 edelliseen vuoteen verrattuna.
Turvapaikanhakijoista saapui viime vuonna yhteensä 32 476. Eniten tulijoita, 10 836, oli syyskuussa. Määrä on lähes 27-kertainen syyskuuhun 2014 nähden.
Viime vuoden aikana jätettiin enemmän turvapaikkahakemuksia kuin edellisen kymmenen vuoden aikana yhteensä.
– Vuonna 2015 turvapaikanhakijoita saapui Suomen mittakaavassa ennätysmäärä. Tämän vaikutukset heijastuivat uusien vastaanottokeskusten myötä koko Suomeen, myös paikkakunnille, joilla ei aiemmin juuri asunut ulkomaalaisia”, toteaa tilastokatsauksesta vastaava Euroopan muuttoliikeverkoston ylitarkastaja Rafael Bärlund.
– Heistä suurin osa tulee myös todennäköisesti jäämään Suomeen, joten kuntien olisi tärkeää kantaa vastuunsa ja tarjota kuntapaikkoja näille nuorille, painottaa EMN:n politiikkaraportin laatinut ylitarkastaja Suvi Tiainen.
Turvapaikanhakijoiden määrän nopea kasvu heijastui erityisesti turvapaikanhakijoiden vastaanottojärjestelmään. Tulijat täytyi saada majoitettua ja Suomeen perustettiinkin syksyllä lyhyessä ajassa toistasataa vastaanottokeskusta.
Uusi tilanne on kasvattanut huomattavasti myös Maahanmuuttoviraston henkilöstön määrää ja virasto on perustanut uusia alueellisia toimipisteitä.